**Egeraracsa Község Önkormányzat**

**Polgármesterétől**

**Előterjesztés: Egeraracsa Községi Önkormányzat 2020. évi költségvetéséhez, a Képviselő-testület 2020. február 26-i ülésére.**

**Tisztelt Képviselő-testület!**

Az államháztartásról szóló többször módosított 2011. évi CXCV.törvény 23.§-a alapján a 2020. évi költségvetés tervezetét elkészítettük.

A költségvetés számszaki adatait a mellékletek tartalmazzák.

A költségvetésben a bevételi és kiadási főösszeg 373.193.484 Ft.

**Bevételek alakulása:**

Önkormányzatok normatív állami hozzájárulása jogcímen 31.378.252 Ft került meghatározásra a költségvetési törvény 2.számú melléklete alapján.

Működési célú támogatások az állami alapoktól soron 20.559.073 Ft, felhalmozási célú támogatás 3.557.905 Ft a jelenleg élő szerződések alapján, valamint a folyamatban lévő igénylés szerint a közfoglalkoztatás támogatásához megtervezett összeg.

Zártkerti program infrastrukturális hátterét biztosító fejlesztés támogatása 2.500.000 Ft támogatás kerül még leutalásra (előző évben 7.500.000 Ft már leutalásra került). A megnyert energetikai pályázat bevétele 36.867.802Ft, BFT pályázatból pedig 5.000.000 Ft.

Helyi adó bevételeinket is a 2020.évi teljesítési szinthez közelítve alakítottuk, mely szerint a magánszemélyek kommunális adója 1.700.000 Ft, iparűzési adó 2.100.000 Ft összegben szerepel a költségvetési előterjesztésben. Gépjárműadóból a beszedett összeg 40%-a marad az önkormányzatnál, mely esetünkben 750.000 Ft. Egyéb közhatalmi bevételek között a behajtott bírságok, igazgatási díjak találhatóak 15.000 Ft értékben.

Készletértékesítésből 550.000 Ft-os nagyságrenddel számoltunk a tervezés ezen szakaszában.

 Szolgáltatási díjaknál a temetői létesítményhez kapcsolódó bevételek, sírhely, hűtési díj, helyiségek bérbeadásából származó bevételek szerepelnek 120.000 Ft-os nagyságrendben.

Egyéb működési bevételeink közt kerültek számszerűsítve a költségek visszatérítései, valamint a késedelmi pótlékok.

A Dióskáli óvónő albérletéhez Dióskál és Zalaszentmárton község 420.000 Ft-tal járul hozzá.

Előző évi maradvány 264.625.452 Ft.

 Ebből kiadásként vissza kell tervezni

 Zártkerti infrastrukturális fejlesztés 7.500.000 Ft

 Magyar falu – orvos lakás 221.849.476 Ft

 Magyar Falu – temető felújítás 3.684.662 Ft

 EBR – járdafelújítás 14.991.499 Ft

 Magyar falu – helyi identitástudat 14.999.999 Ft

**Kiadások alakulása:**

Működési kiadásokra 93.972.531 Ft került megtervezésre:

ezen belül a személyi juttatásokra 25.265.848 Ft, a munkaadót terhelő járulékokra 3.161.159 Ft, a dologi kiadásokra 56.847.795 Ft, szociális célú támogatásokra 5.260.080 Ft, intézmények működtetésére 3.437.649 Ft.

Működési tartalék előirányzata a 2020. évi költségvetési tervezetben 1.254.903 Ft.

A felújítási és beruházási kiadásokra 279.216.871 Ft került tervezésre melynek részletezése a 3. számú mellékletben megtekinthető.

A működési kiadás közt került megtervezésre az önkormányzati igazgatási tevékenység tervezett előirányzata, a községgazdálkodási szolgáltatásnál tervezett előirányzat. A temetőfenntartás tervezett kiadási összege. A közvilágítás üzemeltetésével kapcsolatosan felmerülő kiadások, a háziorvosi szolgálatnál tervezett dologi kiadások, a háziorvosi és fogorvosi ügyelet szolgáltatási díja. A köztisztasági tevékenységnél megtervezett hulladékszállítási díj.

Az egészségház programból visszafizetési kötelezettség a szigetelés miatt 2.897.571 Ft.

2019. évről áthúzódó ki nem fizetett számlák összege 2.158.978 Ft.

 Kérem a Képviselő-testületet, hogy a 2020. évi költségvetés tervezéséről szóló előterjesztésemet megvitatni szíveskedjenek.

**Egeraracsa, 2020. február 26.**

 **Dancs László**

 **polgármester**